PRIENŲ RAJONO SAVIVALDYBĖS administracijos

švietimo IR SPORTO skyrius

Biudžetinė įstaiga. Laisvės a. 12, LT-59126 Prienai,

tel. +370 319 61 134, el. p. rimvydas.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T3-309 „DĖL PRIENŲ RAJONO SAVIVALDYBĖS KŪNO KULTŪROS IR SPORTO CENTRO ORGANIZUOJAMŲ VARŽYBŲ DALYVIO MOKESČIO DYDŽIŲ NUSTATYMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslas ir uždaviniai:

Papildyti Prienų rajono savivaldybės kūno kultūros ir sporto centro organizuojamų varžybų dalyvio mokesčius naujais įkainiais ir pakeisti 2.1 papunktį.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos biudžetinių įstaigų įstatymo 5 straipsnio 3 dalies 8 punktu, Lietuvos Respublikos vietos savivaldos įstatymo 15 straipsnio 2 dalies 29 punktu.

Laukiami rezultatai:

Prienų rajono savivaldybės tarybai priėmus sprendimą, bus patvirtinti Prienų rajono savivaldybės kūno kultūros ir sporto centro (toliau – Sporto centras) organizuojamų plaukimo ir lauko teniso varžybų dalyvio mokesčiai individualiems sportininkams. Tai leis sumažinti Sporto centrui tenkančias išaugusias varžybų organizavimo išlaidas ir įpareigos varžybų dalyvius laikytis varžybų nuostatų.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti nereikės.

Kiti sprendimui priimti reikalingi pagrindimai, skaičiavimai ar paaiškinimai:

Sporto centras planuoja įsigyti specialią plaukimo varžybose naudojamą laiko matavimo įrangą, kuri yra reikalinga organizuojant aukšto lygio plaukimo varžybas ir siekiant kelti plaukikų sportinį meistriškumą. Įsigijęs tokią įrangą, Sporto centras galėtų organizuoti aukšto lygio plaukimo varžybas ir pritraukti sportininkus iš visos Lietuvos. Nustatytas plaukimo varžybų dalyvio mokestis leistų padengti įrangos įsigijimo išlaidas. Mokestį mokėtų tik kitų rajonų plaukikai – Prienų rajono mokyklų mokiniams toks mokestis nebus taikomas.

Taip pat Sporto centras planuoja organizuoti lauko teniso varžybas, kurių išlaidoms padengti būtų renkamas dalyvavimo varžybose mokestis. Prienų rajono mokyklų mokiniams mokestis nebūtų taikomas.

2.1 papunktyje įtraukiama papildoma nuostata, kad nuo mokesčio atleidžiamos ne tik Prienų rajono savivaldybės mokyklų mokinių komandos, bet ir asmeninėse varžybose dalyvaujantys Prienų rajono savivaldybės mokyklų mokiniai.

Lyginamasis variantas: nepridedamas.

Skyriaus vedėjas	Rimvydas Zailskas